Pols Osters
Pols Bendžamins Osters (angļu: Paul Benjamin Auster; dzimis 1947. gada 3. februārī, miris 2024. gada 30. aprīlī) bija amerikāņu rakstnieks, pazīstams kā kriminālromānu ar absurda drāmas elementiem autors. Dzimis Ņuarkā, Ņūdžersijā Polijas ebreju izcelsmes ģimenē. Pēc Kolumbijas Universitātes absolvēšanas 1970. gadā, kādu laiku dzīvoja Parīzē. 1974. gadā, pēc atgriešanās ASV, nodarbojās ar rakstniecību, kā arī tulkoja franču literatūras darbus angliski, piemēram, Stefana Malarmē un Žozefa Žibēra darbus. 1982. gadā izdots Ostera debijas romāns — "Vientulības izgudrojums" (The Invention of Solitude). Latviski izdoti Pola Ostera darbi: "Ilūziju grāmata" (The Book of Illusions), AGB, Rīga, 2006, 280 lpp., tuk. Ingūna Beķere, ISBN 9984-777-41-3 "Orākulu nakts" (Oracle Night), AGB, Rīga, 2006, 224 lpp., tuk. Diāna Smilga, ISBN 9984-777-38-3